Diari Oficial de la Generalitat Valenciana


Sumari del DOGV 4862, del 14-10-2004 (2004/10846)

RESOLUCIÓ de 7 de setembre de 2004, de la Conselleria d'Economia, Hisenda i Ocupació, per la qual s'accepta l'autorització de l'ús de determinats espais de l'antic hotel de la Font Roja, situat en la zona del santuari del Parc Natural de la Font Roja, en el terme municipal d'Alcoi, per a ser destinat a l'adequació i posada en marxa d'un centre d'interpretació, investigació i difusió dels valors ambientals del Parc Natural del Carrascar de la Font Roja.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10935


Data del document
:   07-09-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alcoi
    * investigació sobre el medi ambient
    * centre d'investigació

RESOLUCIÓ de 7 de setembre de 2004, de la Conselleria d'Economia, Hisenda i Ocupació, per la qual s'accepta l'autorització de l'ús de determinats espais de l'antic hotel de la Font Roja, situat en la zona del santuari del Parc Natural de la Font Roja, en el terme municipal d'Alcoi, per a ser destinat a l'adequació i posada en marxa d'un centre d'interpretació, investigació i difusió dels valors ambientals del Parc Natural del Carrascar de la Font Roja. [2004/A10005]
  
La Sotssecretaria de la Conselleria de Territori i Habitatge ha tramés l'esborrany de conveni de col·laboració entre la Generalitat Valenciana, l'Ajuntament d'Alcoi, la Universitat d'Alacant i la Caja de Ahorros del Mediterráneo per a l'adequació i posada en marxa d'un centre d'investigació, difusió i interpretació dels valors ambientals de l'espai natural del Parc Natural del Carrascar de la Font Roja.
  
El text del conveni ha sigut aprovat per la Junta de Govern Local de l'Ajuntament d'Alcoi, en sessió ordinària de 21 de juny del 2004. El punt segon de l'esmentat acord autoritza a la Generalitat Valenciana l'ús de determinades dependències de l'antic hotel de la Font Roja que s'identifiquen en els plans annexos a l'esborrany de conveni.
  
Consta en l'expedient certificat expedit per la Secretaria de l'Ajuntament segons el qual consta en l'Inventari de Béns de l'Ajuntament en concepte de bé de servici públic la forest el Carrascar número 12, segons el catàleg de forests d'utilitat pública, actualment Parc Natural del Carrascar de la Font Roja dins del qual es troba l'edifici de l'antic hotel de la Font Roja.
  
L'article 44 de la Llei 14/2003, de Patrimoni de la Generalitat Valenciana, establix al punt 1 que la Generalitat Valenciana adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús o a la prestació de servicis públics competència de la Generalitat, i en el punt 2 establix que la competència per a l'acceptació de béns immobles i drets sobre ells correspon a la conselleria competent en matèria de patrimoni.
  
En conseqüència, fent ús de les atribucions conferides per la legislació vigent, resolc:
  
Primer
  
Acceptar l'autorització de l'ús de la part de l'immoble conegut com a hotel de la Font Roja, identificat en els plànols annexos a la present resolució.
  
L'immoble forma part de la forest Carrascar, actualment Parc Natural del Carrascar de la Font Roja, inscrit a nom de l'Ajuntament d'Alcoi en el Registre de la Propietat d'Alcoi, foli 20, tom 733, llibre 457, finca 24.239. Referència cadastral: 002500100YH18C.
  
Segon
  
La cessió es realitza per a l'adequació i posada en marxa d'un centre d'interpretació, investigació i difusió dels valors ambientals de l'espai natural en el Parc Natural del Carrascar de la Font Roja.
  
Tercer
  
La vigència de la cessió és de 50 anys des de la seua formalització amb la firma del conveni corresponent.